Obračun rezultata poslovanja
(A) Metoda ukupnih nepotpunih troškova po neto principu

Stanje na određenim računima preduzeća „Ja to mogu“ je sledeće: Troškovi materijala 50.000, Prihodi od prodaje gotovih proizvoda 600.000, Troškovi amortizacije 200.000, Dobitak od prodaje hartija od vrednosti 40.000, Troškovi proizvodnih usluga 60.000, Nabavna vrednost prodate robe 400.000, Troškovi zarada 340.000, Finansijski rashodi 60.000, Ostali prihodi 10.000, Aktivirani sopstveni učinci 70.000, Nedovršena proizvodnja 10.000, Prihodi od prodaje robe 500.000, Gotovi proizvodi 60.000, Gubici na prodaji osnovnih sredstava 50.000, Roba 1.000.000, Tekući račun 400.000, Dugoročni krediti 360.000, Udeli u kapitalu 690.000, Rezerve 110.000, Dobavljači 170.000, Kratkoročni krediti 40.000.
U glavnoj knjizi drugog stepena stanje izabranih konta je sledeće:

Na osnovu prezentovanih podataka, uraditi:

(i) Zahtev

1) Izvršiti korekciju vrednosti zaliha učinaka.

2) Utvrditi poslovni rezultat uvažavajući zahteve metode obračuna rezultata.

3) Ako je utvrđen dobitak izvršiti raspored istog 50% na rezerve, 10% na obaveze za porez na dobit, a ostatak na dividendu vlasnicima. U slučaju gubitka, isti pokriti do visine rezervi, a ako prelazi rezerve, odložiti pokriće za naredne poslovne periode.
(ii) Zahtev

1) Izračunajte nabavnu vrednost robe koja je na zalihi (onaj deo što nije prodat), ako je prodajna vrednost zaliha robe (saldo) 1.000.000.
2) Izračunajte koliko iznose troškovi prodatih gotovih proizvoda u glavnoj knjizi II stepena, pod pretpostavkom da promet na potražnoj strani konta Gotovi proizvodi predstavlja prodati iznos gotovih proizvoda.
3) Izračunajte iznos troškova koji mogu biti predmet rasporeda troškova, odnosno koji se prenose iz glavne knjige I stepena u glavnu knjigu II stepena.

(iii) Zahtev

1) Sastavite bilans stanja nakon utvrđivanja poslovnog rezultata (imati na umu strukturu Sopstvenog kapitala)

2) Izračunajte bruto i neto imovinu, nakon utvrđivanja rezultata poslovanja.
(B) Metoda troškova prodatih učinaka
Stanje na određenim računima preduzeća „Ja to mogu“ je sledeće: Troškovi materijala 50.000, Troškovi amortizacije 200.000, Dobitak od prodaje hartija od vrednosti 40.000, Troškovi proizvodnih usluga 60.000, Nabavna vrednost prodate robe 400.000, Troškovi zarada 340.000, Finansijski rashodi 60.000, Ostali prihodi 10.000, Aktivirani sopstveni učinci 70.000, Nedovršena proizvodnja 10.000, Prihodi od prodaje robe 500.000, Gotovi proizvodi 60.000, Gubici na prodaji osnovnih sredstava 50.000, Roba 1.000.000, Tekući račun 350.000, Dugoročni krediti 360.000, Udeli u kapitalu 690.000, Rezerve 110.000, Nepokriveni gubitak iz prethodnim perioda 50.000, Dobavljači 170.000, Kratkoročni krediti 40.000.

Na osnovu prezentovanih podataka, uraditi:

(i) Zahtev

1) Izvršiti raspored troškova, i to tako da se 68% odnosi na proizvodnju, a po 16% na upravu i prodaju. Završena je celokupna proizvodnja i gotovi proizvodi su uskladišteni.

2) Prodati su gotovi proizvodi za 600.000. Cena koštanja prodatih gotovih proizvoda je 400.000.

3) Utvrditi poslovni rezultat uvažavajući zahteve metode obračuna rezultata.

4) Ako je utvrđen dobitak izvršiti pokriće prenetog gubitka iz prethodnog perioda, a ostatak preneti na rezerve. U slučaju gubitka, isti pokriti do visine rezervi, a ako prelazi rezerve, odložiti pokriće za naredne poslovne periode.
(ii) Zahtev

1) Sastavite bilans stanja nakon utvrđivanja poslovnog rezultata (imati na umu strukturu Sopstvenog kapitala)
2) Izračunajte bruto i neto imovinu, nakon utvrđivanja rezultata poslovanja.

